stanford-oval/wikipedia huggingface dataset:
Metsäsittiäinen

| Metsäsittiäinen |
| --- | --- |

Uhanalaisuusluokitus
 {{{status}}} 
 
Suomessa:
 Elinvoimainen  
Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Kovakuoriaiset Coleoptera
Alalahko::  Erilaisruokaiset Polyphaga
Yläheimo::  Turilasmaiset Scarabaeoidea
Heimo::  Sittiäiset Geotrupidae
Alaheimo::  Sittiäiset Geotrupinae
Tribus::  Geotrupini
Suku::  Geotrupes / Anoplotrupes
Laji::  stercorosus
Kaksiosainen nimi
 Geotrupes stercorosus  Scriba, 1791 
Katso myös
   Metsäsittiäinen Wikispeciesissä   Metsäsittiäinen Commonsissa 
Infobox OKNimi-testi OK: 
Metsäsittiäinen (Geotrupes stercorosus tai Anoplotrupes stercorosus) on lehtisarvisten heimoon (Scarabaeidae) ja sittiäisiin kuuluva kovakuoriaislaji.
Metsäsittiäinen on 16 millimetrin pituinen. Se on siniseen vivahtava kiiltävän musta. Se muistuttaa isosittiäistä (Geotrupes stercorarius).
Metsäsittiäinen esiintyy koko Suomessa.
Metsäsittiäiselle kelpaa ravinnoksi kasvinsyöjäeläinten lannan lisäksi myös sekasyöjien lanta, sienet ja raadot. Se kaivaa lantakasan alle onkalon, johon se munii ja vie lantaa kuoriutuvien toukkien ravinnoksi.
Aiheesta muualla

Laji.fi: Metsäsittiäinen (Anoplotrupes stercorosus)
Ötökkätieto: Metsäsittiäinen (Geotrupes stercorosus)
Metin Topaktaş

| Mitalit> Maa:   Turkki.Miesten vapaapaini.EM-kilpailut  | Mitalit> Maa:   Turkki.Miesten vapaapaini.EM-kilpailut  | Mitalit> Maa:   Turkki.Miesten vapaapaini.EM-kilpailut  | Maa:   Turkki> Miesten vapaapaini. |
| --- | --- | --- | --- |
|  Hopeaa | Freiburg 1995 | 52 kg |  |
Metin Topaktaş (s. 15. heinäkuuta 1967) on turkkilainen entinen vapaapainija. Hän edusti seuratasolla Tedas Ankaraa.
Topaktaş sijoittui MM-kisoissa 1989 kuudenneksi alle 52-kiloisten sarjassa ja toisti saman suorituksen vuonna 1995. Hän voitti kaudella 1995 EM-kisoissa hopeaa. Topaktaş sijoittui Atlantan olympialaisissa 1996 alle 52 kilon painoluokassa kuudenneksi.
Pattoin perintötalo

| Pattoin perintötila |
| --- | --- |
 Pattoin perintötalo
Tyyppi:  talomuseo, paikallismuseo
Osoite:  Pattointie 62, Juva
Sijainti:  Pattoi, Juva
Perustettu:  2011
Ylläpitäjä:  Juvan kunta
Kotisivut:  Pattoin perintötalo
Koordinaatit:  61°51′58″N, 27°50′13″E
 fiPattoin perintötila 
    
Pattoin perintötalo on Juvan kunnan omistama entinen talonpoikaistila, joka toimii nykyään talomuseona. Pattoin tila muodostui 1840-luvulla toteutetun isojaon yhteydessä, kun se erotettiin Purhola-nimisestä rusthollista omaksi, itsenäiseksi tilakseen. Pattoita viljeli Nikulaisen suku neljän sukupolven ajan, kunnes suvun viimeisen edustajan kuoltua tila päätyi valtiokonttorin omistukseen. Juvan kunta anoi omistusoikeuden tilaan vuonna 2004 ja museoi sen. Osa tilaa ympäröivästä metsästä on luonnonsuojelualuetta.
Lähes omavaraiselle maitotilalle ei ole ikinä vedetty sähköjä, viemäröintiä tai juoksevaa vettä. Asukkaat eivät myöskään hankkineet autoa tai traktoria, vaan hevosvetoisia koneita ja kulkupelejä käytettiin 1980-luvulle saakka arkikäytössä, kunnes tila autioitui. Pattoi säilyi omaleimaisena perinnetilana läpi toisen maailmansodan jälkeisen maatalouden voimakkaan modernisaatiokauden, ja onkin lähes 1900-luvun alkupuolen asussaan. Alue on nykyisin julkinen ulkoilu- ja virkistysalue, jossa pidetään opastettuja kierroksia kesäisin.
Aiheesta muualla

Pattoin perintötalo Juvan kunnan sivuilla
Pattoin perintötalo Museoraitti-sivustolla
Tietoa Pattoin perintötalosta Etelä-Savon museosivustolla
Kirjallisuutta

Vertainen, Kirsi & Suokas, Brita: Pattoin perintötalo. Juvan kotiseutu- ja museoyhdistys, 2010.
Vertainen, Kirsi: Pattoin kulttuuriperintö. Juvan kotiseutu- ja museoyhdistys, 2007.
Metsäsininokka

| Metsäsininokka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Loistopeipot Estrildidae
Suku::  Sininokat Spermophaga
Laji::  ruficapilla
Kaksiosainen nimi
 Spermophaga ruficapilla  (Shelley, 1888) 
Katso myös
   Metsäsininokka Wikispeciesissä   Metsäsininokka Commonsissa 
Infobox OKNimi-testi OKIUCN-testi OK: 
Metsäsininokka (Spermophaga ruficapilla) on loistopeippojen heimoon kuuluva varpuslintu.
Levinneisyys

Metsäsininokkaa tavataan Angolassa, Burundissa, Keski-Afrikan tasavallassa, Kongon ddemokraattisessa tasavallassa, Keniassa, Ruandassa, Sudanissa, Etelä-Sudanissa, Tansaniassa ja Ugandassa. Lajin kannankehitys on vakaa, ja se on luokiteltu elinvoimaiseksi.
Orvokkikasvit

| Orvokkikasvit |
| --- | --- |
 Keto-orvokki (Viola tricolor)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Malpighiales
Heimo::  Orvokkikasvit Violaceae  Batsch
Alaheimot
 Fusispermoideae  Leonioideae  Violoideae 
Katso myös
   Orvokkikasvit Wikispeciesissä   Orvokkikasvit Commonsissa 
Infobox OKNimi-testi OK: 
Orvokkikasvit on kasviheimo koppisiemenisissä. Heimoon kuuluu noin 800 lajia ja 21 sukua. Heimon tieteellinen nimi (Violaceae) tulee sanasta viola, joka tarkoittaa orvokkien sukua latinaksi.
Cronquistin luokittelussa orvokkikasvit kuuluivat omaan lahkoonsa (Violales). Nykyään orvokkikasvit kuitenkin kuuluvat Malpighiales-lahkoon.
Orvokkikasveihin kuuluu ruohovartisia kasveja, varpuja ja köynnöksiä. Yli 120 lajia kasvatetaan koristekasveina.
Taksonomia

Orvokkikasveilla on 3 alaheimoa: Fusispermoideae, Leonioideae ja Violoideae
Taksonomia > Fusispermoideae

Fusispermum
Taksonomia > Leonioideae

Leonia
Taksonomia > Violoideae

Tribus Rinoreeae
| --- | --- |
 Hymenanthera  Melicytus  Isodendrion  Amphirrhox  Hekkingia  Paypayrola:  Allexis  Decorsella  Gloeospermum  Rinorea – lippaheteet  Rinoreocarpus
Tribus Violeae
| --- | --- |
 Agatea  Anchietea  Corynostylis  Hybanthopsis  Hybanthus:  Mayanaea  Noisettia  Orthion  Schweiggeria  Viola – orvokit
Aiheesta muualla

Laji.fi: Orvokkikasvit (Violaceae)
Kassu – Kasvien suomenkieliset nimet: Orvokkikasvit (Violaceae)
Den virtuella floran: Violväxter (Violaceae) (ruotsiksi)
ITIS: Violaceae (englanniksi)
Flora of China: Violaceae (englanniksi)
Mike Brown (jääkiekkoilija, 1985)

| Mike Brown (jääkiekkoilija, 1985) |
| --- | --- |

Henkilötiedot
Syntynyt: 24. kesäkuuta 1985 (ikä 39) Northbook, Illinois, Yhdysvallat
Kansalaisuus:   Yhdysvallat
Jääkiekkoilija
Pelipaikka:  oikea laitahyökkääjä
Maila:  oikea
Pituus:  188 cm
Paino:  95 kg
Pelaajaura
Pääsarjaura:  2005–2017
Aik. seurat:  Vancouver Canucks   Anaheim Ducks   Toronto Maple Leafs   Edmonton Oilers   San Jose Sharks
NHL-varaus:  159. varaus, 2004 Vancouver Canucks
Michael S. Brown (s. 24. kesäkuuta 1985 Northbrook, Illinois, Yhdysvallat) on eläköitynyt yhdysvaltalainen jääkiekkoilija.
Ura

Brownista tuli toinen Mike Brown -niminen Vancouver Canucksissa pelannut hänen liityttyään organisaatioon kaudella 2005–2006.  Hän kuitenkin pelasi farmiseura Manitoba Moosessa. Hän teki 73 pelissä 15 pistettä.
Brown sai kaudella 2007–2008 ensimmäisen kutsunsa ylös NHL:ään, kun hän pelasi Canucksissa 19 peliä. Hän teki ensimmäisen NHL-maalinsa 2. joulukuuta 2007 Minnesota Wildia vastaan kolmannessa pelissään. 7. helmikuuta 2008 hänet lähetettiin takaisin Mooseen.
2. helmikuuta 2009 Brown kaupattiin Anaheim Ducksiin vastineeksi Nathan MacIveristä.
Kaudella 2009–2010 Brown pelasi uransa korkeimmat 75 ottelua, joissa teki kuusi maalia ja keräsi 106 jäähyminuuttia. 26. kesäkuuta 2010 Anaheim kauppasi Brownin Toronto Maple Leafsiin viidennen kierroksen varausvuorosta.
2. helmikuuta 2011 Brown teki kolmivuotisen jatkosopimuksen Maple Leafsin kanssa.
Kauden 2012–2013 aikana 4. maaliskuuta 2013 Brown kaupattiin Edmonton Oilersiin, joka antoi vastineeksi neljännen kierroksen varausvuoron.
21. lokakuuta 2013 Oilers vaihtoi Brownin San Jose Sharksiin neljännen kierroksen varausta vastaan.
Tilastot

Käännös suomeksi
Metsäsakut

| Metsäsakut |
| --- | --- |
 Sirppisiipisaku (Chamaepetes goudotii)
Tieteellinen luokittelu
Domeeni::  Aitotumaiset   Eucarya
Kunta::  Eläinkunta   Animalia
Pääjakso::  Selkäjänteiset   Chordata
Alajakso::  Selkärankaiset   Vertebrata
Luokka::  Linnut   Aves
Lahko::  Kanalinnut   Galliformes
Heimo::  Hokot   Cracidae
Suku::  Metsäsakut   Chamaepetes  Wagler, 1832
Katso myös
   Metsäsakut Wikispeciesissä   Metsäsakut Commonsissa 
Infobox OKNimi-testi OK: 
Metsäsakut (Chamaepetes) on hokkojen heimoon kuuluva kanalintusuku. Metsäsakujen sukuun kuuluu BirdLife Suomen mukaan kaksi lajia.
Metsäsakuihin kuuluvia lajeja

Mustasaku (Chamaepetes unicolor)
Sirppisiipisaku (Chamaepetes goudotii)
Aiheesta muualla

BirdLife Suomi ry: Maailman lintujen suomenkieliset nimet 2., uudistettu painos (2006) (Arkistoitu – Internet Archive)
ITIS: Chamaepetes
UniProt, Taxonomy: Chamaepetes (englanniksi)
Mike Brennan

| Mike Brennan |
| --- | --- |

Henkilötiedot
Syntynyt: 24. tammikuuta 1986 (ikä 38) Smithtown, NY, Yhdysvallat
Kansalaisuus:   Yhdysvallat
Jääkiekkoilija
Pelipaikka:  puolustaja
Maila:  oikea
Pituus:  183 cm
Paino:  86 kg
Pelaajaura
Pääsarjaura:  2013–2016
Seurat:  Rockford IceHogs (AHL) Toronto Marlies (AHL) Lake Erie Monsters (AHL) Florida Everblades (ECHL) Worcester Sharks (AHL) Iserlohn Roosters (DEL) Sport (SML)
Michael Brennan (s. 24. tammikuuta 1986 Smithtown, New York, Yhdysvallat) on yhdysvaltalainen uransa päättänyt jääkiekkopuolustaja. Hän oli pelityyliltään peruspuolustaja, joka osaa pelata myös varsin hyvää fyysistä peliä. Brennan laukoi oikealta.
Ura > Seuraura

Brennan pelasi vuodet 2002–2004 Yhdysvaltain maajoukkueen kehitysohjelman mukana. Vuodet 2004–2008 hän kävi Boston Collegea, jossa Brennan voitti Hockey Eastin mestaruuden vuosina 2005, 2007 ja 2008 sekä koko NCAA:n mestaruuden vuonna 2008. Hänet valittiin noista jokaisena vuotena myös Hockey Eastin akateemiseen tähdistökentälliseen. Kaudella 2006–2007 Brennan toimi BC:n varakapteenina ja viimeisellä, NCAA:n mestaruuteen päättyneellä kaudellaan 2007–2008 joukkueensa kapteenina.
Brennania ei koskaan varattu NHL:ään. Hän teki vapaana pelaajana kaksivuotisen tulokassopimuksen Chicago Blackhawksin kanssa huhtikuussa 2008. Brennan pelasi molemmat sopimuskautensa kokonaan farmijoukkue Rockford IceHogsissa, AHL:ssä. Tulokaskausi 2008–2009 toi hänelle 64 runkosarja- ja kahdessa playoff-ottelussa kuusi syöttöpistettä. Kaudeksi 2010–2011 Brennan teki AHL-sopimuksen Toronto Marliesin kanssa. Kaudeksi 2011–2012 hän siirtyi puolestaan Lake Erie Monstersiin. Brennan osallistui myös NHL-joukkue Colorado Avalanchen harjoitusleirille. Oltuaan alkukauden 2012–2013 vapaana pelaajana hän teki marraskuussa 2012 sopimuksen ECHL-joukkue Florida Everbladesin kanssa. Yhdeksän siellä pelatun ottelun jälkeen joukkue lainasi Brenninin loppukaudeksi sarjatasoa ylemmäs AHL-joukkue Worcester Sharksiin.
Kaudeksi 2013–2014 Brennan siirtyi vuoden mittaisella sopimuksella Saksan DEL-liigan Iserlohn Roostersiin. Oltuaan alkukauden 2014–2015 vapaana pelaajana hän siirtyi loppukauden kattavalla ja kahden kuukauden koeajan sisältäneellä sopimuksella SM-liigan nousijajoukkue Vaasan Sportin paitaan. Brennan sai marraskuun lopulla jatkosopimuksen loppukaudeksi. Hän oli tehoilla 7+7=14 joukkueen eniten maaleja tehnyt puolustaja sekä tehokkain puolustaja Oskari Mannisen kanssa. Brennan sijoittui 129 minuutillaan SM-liigan jäähypörssissä toiseksi edellään vain TPS:n Otto Karvinen. Kesäkuussa 2015 hän teki vuoden mittaisen jatkosopimuksen Sportin kanssa.
Ura > Maajoukkueura

| Mitalit> Maa:   Yhdysvallat.Miesten jääkiekko.Alle 18-v. MM-kilpailut  | Mitalit> Maa:   Yhdysvallat.Miesten jääkiekko.Alle 18-v. MM-kilpailut  | Mitalit> Maa:   Yhdysvallat.Miesten jääkiekko.Alle 18-v. MM-kilpailut  | Maa:   Yhdysvallat> Miesten jääkiekko. |
| --- | --- | --- | --- |
|  Hopeaa | Minsk 2004 | jääkiekko |  |
Brennan pelasi alle 18-vuotiaiden MM-kilpailuissa vuonna 2004, jolloin hän voitti hopeaa.
Metinvest

| Metinvest Метінвест |
| --- | --- |

Yritysmuoto:  osakeyhtiö
Perustettu:  6.6.2006
Toimitusjohtaja:  Juri Ryženkov
Kotipaikka:  Donetsk, Donetskin alue,  Ukraina
Toimiala:  kaivos- ja metalliteollisuus
Liikevaihto:   12,807 mrd USD (2013)
Liikevoitto:   2,291 mrd USD (EBITDA) (2013)
Nettotulos:   392 milj. USD (2013) 
Henkilöstö:   101 000 (2013 lopussa)
Emoyhtiö:  System Capital Management (SCM)
Tytäryhtiöt:  useita
Omistaja:  oligarkki Rinat Ah’metovin hallitsema System Capital Management (71,25 %), Smart-Holding (23,75%) ja Clarandale Ltd (5 %)
Kotisivu:  www.metinvestholding.com
Infobox OKVirheellinen NIMI-arvo: 
Metinvest (ukr. Метінвест, ven. Метинвест ) on ukrainalainen, holdingyhtiömuotoinen hiilikaivos- ja terästeollisuuskonserni. Forbes listasi sen vuonna 2012 liikevaihdoltaan Ukrainan suurimmaksi yritykseksi. Yrityksen pääomistaja on oligarkki Rinat Ah’metov yhtiönsä System Capital Managementin välityksellä.
Yhtiö on perustettu vuonna 2006. Sen kotipaikka on Donetsk, mutta teollisuuskonsernilla on hiili- tai rautamalmikaivoksia tai terästehtaita useilla paikkakunnilla niin Ukrainassa kuin Länsi-Euroopassa ja Pohjois-Amerikassakin.
Aiheesta muualla

Company Overview of Metinvest B.V businessweek.com. Viitattu 24.8.2014. (englanniksi)
Ukrainian steelmaker Metinvest halts three more plants due to shell fire (8/2014) (Arkistoitu – Internet Archive) (englanniksi) (reuters.com)
Metinvest to Invest $8 bln. into its Mariupol Based Steel Works by 2020 (2/2012) (Arkistoitu – Internet Archive) (englanniksi) (investukraine.com)
Methuselah Mouse Prize

Methuselah Mouse Prize (MPrize) on palkinto, joka perustettiin vuonna 2003 edistämään ikääntymistutkimusta palkitsemalla tutkijoita, jotka onnistuvat lisäämään hiirten elinikää. MPrizen toivotaan kannustavan ikääntymistutkimusta samassa hengessä kuin Ansari X-Prize kannusti yksityisiä avaruuslentoja. Palkintoja hallinnoi Methuselah-säätiö, jonka päätutkijana toimii biogerontologi Aubrey de Grey.
Palkintoja on kahta lajia: pitkäikäisyyspalkinto (longevity prize), joka jaetaan maailman pisimpään elossa pysyneestä hiirestä, ja nuorennuspalkinto (rejuvenation prize), joka jaetaan tehokkaimmasta nuorennuskeinosta vanhoille hiirille. Ensimmäinen nuorennuspalkinto jaettiin joulukuussa 2004 tohtori Stephen Spindlerille, joka onnistui nuorentamaan keski-ikäisiä hiiriä kalorirajoitteisella ruokavaliolla.
Aiheesta muualla

Methuselah Mouse Prize
PC Explorer

| PC Explorer |
| --- | --- |
Lehtityyppi:  tietokonelehti
Julkaisija:  Magnesium Media
ISSN:  ISSN 1477-9846
Perustettu:  joulukuu 1999
Lakkautettu:  elokuu 2009
Päätoimittaja:  David Nield
Kotimaa:  Iso-Britannia
Ilmestymistiheys:  joka 8 viikko
Kieli:  englanti
Aiheesta muualla
www.magnesiummedia.com
PC Explorer oli Magnesium Median kustantama englantilainen tietokonelehti, jonka päätoimittajana toimi David Nield.
Lehti lakkautettiin melkein 10 vuoden ilmestymisen jälkeen elokuussa 2009.
Metsäsienet

Ukonsieni (Macrolepiota procera) on luonnonvarainen ruokasieni, joka ei kuitenkaan ole Eviran luettelossa.
Metsäsienet on nimitys, jota Suomessa käytetään luonnonvaraisista ruokasienistä erotuksena viljellyistä ruokasienistä. Monet metsäsienet ovat myös suositeltavien ruokasienien luettelossa. Joissakin muissa kielissä metsäsieniä kutsutaan villeiksi sieniksi engl. Wild mushrooms
Yli 70 % suomalaisista harrastaa sienestystä. Suurin osa poimituista sienistä menee kotitalouskäyttöön . Suosituimpia ruokasieniä ovat tatit, rouskut, kantarelli, suppilovahvero, korvasieni, vaaleaorakas ja lampaankääpä, ja vuosittaiseksi kokonaissadoksi (ei suinkaan poimituksi määräksi) arvioidaan 1 000 miljoonaa kg.. Koska sienten joukossa on myös myrkyllisiä lajeja, kannattaa sienestys opetella kokeneen sienestäjän kanssa yhdessä tai osallistua sienikursseille.
Kauppasienet

Ruokasienellä tarkoitetaan viljeltyä tai luonnonvaraista sientä, joka sellaisenaan tai käsiteltynä soveltuu ihmisravinnoksi. Vanha kansallinen ruokasieniasetus kumottiin 1. heinäkuuta 2012. Evira tulee ylläpitämään ohjeellista listausta suositeltavista ruokasienistä. Elintarvikelain (23/2006) mukaan elintarvikealan toimija vastaa siitä, että kaupan on vain turvallisia elintarvikkeita.
Aiheesta muualla

Luonnonvarakeskus (Luke): Metsiemme marjat ja sienet (Arkistoitu – Internet Archive)
Orvokkihopeatäplä

| Orvokkihopeatäplä |
| --- | --- |

Uhanalaisuusluokitus
 
 
Suomessa:
 Elinvoimainen  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Perhoset Lepidoptera
Alalahko::  Glossata
Osalahko::  Erilaissuoniset Heteroneura
Yläheimo::  Päiväperhoset Papilionoidea
Heimo::  Täpläperhoset Nymphalidae
Alaheimo::  Kaposiivet ja hopeatäplät Heliconiinae
Suku::  Argynnis
Laji::  aglaja
Kaksiosainen nimi
 Argynnis aglaja  (Linnaeus, 1758) 
Synonyymit
 Mesoacidalia aglaia 
Katso myös
   Orvokkihopeatäplä Commonsissa 
Infobox OKNimi-testi OK: 
Orvokkihopeatäplä (Argynnis aglaja) on noin viisisenttinen hopeatäpläinen täpläperhoslaji.
Koko ja ulkonäkö

Niin kutsuittuihin isoihin hopeatäpliin kuuluva, yleinen päiväperhonen. Koiraan siipien pohjaväri on lämpimän oranssi, naaraalla sävy on himmeämpi. Koiraan etusiiven yläpinnalla neljä takimmaista siipisuonta ovat kapealti mustakehnäiset. Molemmilla sukupuolilla etusiiven ulkoreuna kaartuu hieman ulospäin. Takasiiven alapinnan tyviosa on voimakkaan vihreänsävyinen ja alapintaa kirjovat laajat, pyöreähköt, vaaleat laikut. Ulkosarake on yksivärisen kellertävä ilman kuvioita.
Varsin samannäköisiä lähisukulaisia ovat esimerkiksi ketohopeatäplä (Argynnis adippe) ja rinnehopeatäplä (Argynnis niobe).
Orvokkihopeatäplä
△ Orvokkihopeatäplä
Levinneisyys ja lentoaika

Yleinen perhonen, jonka esiintymisalue kattaa jokseenkin koko Euroopan Välimeren saaria lukuun ottamatta ja jatkuu idässä Aasian poikki Japaniin saakka. Lisäksi laji elää Pohjois-Afrikassa. Suomessa orvokkihopeatäplä elää koko maassa, joskin harvinaistuu huomattavasti pohjoista kohti. Etelä- ja Keski-Suomessa se on yleinen. Perhoset lentävät heinäkuun alusta elokuun puoleenväliin.
Elinympäristö ja elintavat

Niityillä, kedoilla, teiden varsilla sekä metsänreunoilla viihtyvä perhonen. Laji vierailee mielellään ohdakkeilla ja horsmilla imemässä mettä. Yleisyydestään ja laajasta levinneisyydestään huolimatta yksittäisten perhospopulaatioiden välillä ei ole todettu tapahtuvan mainittavaan siirtymistä paikasta toiseen. Orvokkihopeatäplä on voimakas lentäjä, joka pääsee härittäessä nopeasti karkuun. Aurinkoisella säällä koiraat lentävät etsimässä naaraita ja sellaisen löytäessään parittelevat välittömästi. Pilvisellä tai viileällä säällä perhoset pysyvät aktiivisina, mutta viettävät paljon aikaa lepäillen maassa. Illansuussa perhoset keskittyvät alueille, joille aurinko paistaa mahdollisimman myöhään. Yöksi ne nousevat ylös puihin ja pensaisiin tai asettautuvat heinien korsille.
Naaras munii ravintokasvien läheisyyteen yksittäisiä munia tai pieniä munaryhmiä. Munat kuoriutuvat paria viikkoa myöhemmin ja syötyään munankuoren pieni toukka siirtyy heti talvilepoon ja aloittaa elämän ravintokasvilla vasta seuraavana keväänä.
Ravintokasvi

Toukat käyttävät ravintonaan orvokkeja (Viola).
Aiheesta muualla

Perhoset: Orvokkihopeatäplä (Argynnis aglaja)
Suomen Perhoset: Orvokkihopeatäplä
UK Butterflies (englanniksi)
Moths and Butterflies of Europe and North Africa (englanniksi)
Tietoa lajista iltalehdessä (Arkistoitu – Internet Archive)
UniProt, Taxonomy: Argynnis aglaja (englanniksi)
Pathogenic Ocular Dissonance

| Pathogenic Ocular Dissonance Tourniquet |
| --- | --- | --- |

Studioalbumin tiedot
 Äänitetty : 1993
 Julkaistu: 1993
 Tuottaja(t): Bill Metoyer, Tourniquet
 Tyylilaji: Tekninen thrash metal
 Kesto: 73.33
 Levy-yhtiö: Metal Blade Records Intense Records  Pathogenic Records (2001)
Muut kannet

Tourniquetin muut julkaisut
| Psychosurgery 1991 | Pathogenic Ocular Dissonance 1993 | Vanishing Lessons 1994 |
Pathogenic Ocular Dissonance on kalifornialaisen thrash metal -yhtye Tourniquetin kolmas albumi vuodelta 1993. Albumin julkaisi Intense Records, ja Metal Blade Records jakeli albumia yleisille markkinoille. Albumi tunnetaan yhtyeen maineikkaimpana, aggressiivisimpana ja teknisimpänä. HM Magazinen lukijat äänestivät Pathogenic Ocular Dissonancen 1990-luvun suosikkialbumiksi. Vuonna 2010 saman lehden toimitus sijoitti albumin 23. sijalle 100 kaikkien aikojen parasta kristillistä metallialbumia -listallaan.
Yleiskatsaus

Kappaleet ovat sekä monimutkaisia että teknisiä ja sisältävät kokeiluja eri tyylien kuten jazzin ja bluesin kanssa Phantom Limb -kappaleella. Yhtyeen omaleimainen tapa yhdistää klassista musiikkia kitarariffeihin käy ilmi albumilla varsinkin nimikappaleen alussa.
Sanoitukset vietiin Psychosurgerystä astetta eteenpäin, eivätkä monet niitä välttämättä ymmärrä ilman sanakirjan apua: sanoituksissa käytetään hyvin erikoisia lääketieteellisiä termejä, ihmisen syndroomia ja tiloja kuvaannollisesti. Albumin nimi viittaa värisokeus-puutostilaan. Kappale "Gelatinous Tubercles of Purulent Ossification" taas kertoo nikotiiniaddiktiosta ja siitä seuranneesta kurkunpään rappeutumisesta. Eräät kappaleen ääninäytteet on tuotettu Western Electic 5000 -puhesyntetisaattorilla.
Kymmenminuuttinen "The Skeezix Dilemma" käyttää kantaa ottavasti yhdysvaltalaisen Uncle Wiggily -lautapelin (myös Howard Roger Garisin lastenkirjasarja) konseptia allegoriana lapsen kaltoinkohtelulle. Kappaleen alussa on minuutin verran sirkusmusiikkia, jota seuraa hermostuneen lapsen lukema pätkä lautapelin johdantoa. Heavy metal -kappale "Exoskeletons" taas on tribuutti Black Sabbathille: kappaleen lopussa on lyhyt osa "Supernautin" kitarariffiä. "The Tempter" on Metal Blade Records -version lisäkappale. Kappale on Trouble-coveri, joka julkaistiin myös Tourniquetin Intense Live Vol. 2 EP:llä.
Albumi julkaistiin uudelleen vuonna 2001 remasteroituna ja uusitulla ulkoasulla. Lisäraitoina ovat live-äänitteet vuodelta 2000 nimikappaleesta sekä "Bearing Gruesome Cargo" -kappaleesta, joka on alun perin Vanishing Lessons -albumilta.
Kokoonpano albumilla

Guy Ritter  – ­laulu
Gary Lenaire – kitara, taustalaulu
Ted Kirkpatrick – rummut
Erik Mendez – soolokitara
Victor Macias – basso
Kappaleet

Impending Embolism – 2:05
Pathogenic Ocular Dissonance – 4:26
Phantom Limb – 5:41
Ruminating Virulence – 5:31
Spectrophobic Dementia – 5:16
Gelatinous Tubercles of Purulent Ossification – 5:12
Incomensurate – 5:48
Exoskeletons – 3:55
Theodicy on Trial – 4:29
Descent into the Maelstrom – 1:32
En Hakkore – 3:38
The Skeezix Dilemma – 10:00
Kappaleet > 2001 painoksen lisäkappaleet

Pathogenic Ocular Dissonance live 2000 – 5:27
Bearing Gruesome Cargo / Drum Solo live 2000 – 10:30
The Tempter*
Aiheesta muualla

Albumin sanoitukset
Albumin arvostelu (Arkistoitu – Internet Archive)
Pathogenic Ocular Dissonance Discogsissa. (englanniksi)
Albumi Pathogenic Ocular Dissonance Encyclopaedia Metallum -sivustolla (englanniksi)
Mesiänlampi (Mikkeli)

| Mesiänlampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mikkeli
Koordinaatit:  61°49′44″N, 27°01′31″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskuoja:  oja Hirsilampeen 
Järvinumero:  14.923.1.100
Mittaustietoja
Pinnankorkeus:  129,3 m  
Pituus:  270 m  
Leveys:  100 m  
Rantaviiva:  0,681 km  
Pinta-ala:  1,648 ha  
Saaria:  ei saaria 
 fiMesiänlampi 
Mesiänlampi tai Metsälampi on Etelä-Savossa Mikkelissä  Harjumaan lähellä sijaitseva lampi.
Maantietoa

Lampi on 270 metriä pitkä, 100 metriä leveä, ja sen pinta-ala on 1,6 hehtaaria. Lammella ei ole kartan mukaan saaria.  Sen rantaviivan pituus on 700 metriä.